Захаваліся аўдыязапісы вершаў і паэм Янкі Купалы ў выкананні беларускіх артыстаў, радыёпастановак “Раскіданае гняздо” і “Паўлінка”, араторыі Дзмітрыя Смольскага да 100-годдзя народнага паэта, песень на вершы Купалы. Ёсць у фанатэцы нашага архіва і ўспаміны жонкі песняра, а таксама Пятра Глебкі, Янкі Брыля, Сяргея Грахоўскага, Алеся Звонака, Максіма Лужаніна і Ларысы Александроўскай, шматлікія радыёперадачы да юбілеяў паэта, запіс апавядання “Соцкі падвёў”.